ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**\_\_\_ \_\_\_\_\_\_\_\_\_\_\_\_\_ 2021 թվական N \_\_\_\_ Ն**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱ­ՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ

----------------------------------------------------------------------------------------------------------------

Հիմք ընդունելով «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասը, ինչպես նաև «Նորմատիվ իրավական ակտերի մասին» օրենքի 33-րդ հոդվածը` Հայաստանի Հանրա­պե­­տության կառավարությունը ***որոշում է***.

1. «Հայաստանի Հանրապետության 2021 թվականի պետական բյուջեի մասին» Հա­յաս­­տանի Հանրապետության օրենքի N 1 հավելվածի N 2 աղյուսակում կատարել վերա­բաշ­խում, N 1 հավելվածի N 3 աղյուսակում և Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պե­տա­կան բյուջեի կատարումն ապահովող միջոցառումների մասին» N 2215-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ ու լրացումներ` համաձայն NN 1, 2, 3, 4, 5 և 6 հավելվածների։
2. Սահմանել, որ Հայաստանի Հանրապետության պետական եկամուտների կոմիտեի կարիքների համար 2021 թվականին կազմակերպված գնման գործընթացների նկատմամբ չեն կիրառվում Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 19-րդ կետի 2-րդ ենթակետի պահանջները:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՏԵՂԵԿԱՆՔ - ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱ¬ՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1․Անհրաժեշտությունը՝**

Հայաստանի Հանրապետության կառավարության «Հայաստանի Հանրա­պե­­­­տության 2021 թվականի պետական բյուջեում վերաբաշխում, փոփո­խութ­յուն­ներ ու լրացումներ և Հա­յաս­տանի Հան­րա­պետության կառավարության 2020 թվականի դեկտեմ­­բե­­րի 30-ի N 2215-Ն որոշման մեջ փո­փո­խություններ ու լրացումներ կատարելու մա­սին» որոշման նա­խագծի (այսուհետ՝ Նախագիծ) ընդունում­ը պայմանավորված է ՀՀ պետական եկամուտների կոմիտեի (այսուհետ՝ Կոմիտե) համար էլեկտրոնային հարթակի ստեղծման, ցան­ցային երթուղիչների ձեռքբերման, կրեդիտորական պարտավորությունների մարման, ինչպես նաև նախագծանախահաշվային փաստա­թղթերի կազմման անհրաժեշտությամբ։

**Ընթացիկ իրավիճակը և խնդիրները՝**

ա) ՀՀ վարչապետի ս․թ․ հունվարի 21-ի N 02/16.2/590-2021 հանձնարարականով Կոմիտեին հանձնարարվել է հիպոթեքային վարկի սպասարկման համար վճարվող տոկոսների գումարների վերադարձի էլեկտրոնային հարթակի ստեղծման համար ՀՀ 2021 թվականի պետական բյուջեով Կոմիտեի գծով նախատեսված հատկացումների հաշվին վերաբաշխում կատարելու տարբերակով հատկացնել ֆինանսական միջոցներ։

բ) Կոմիտեի ք․ Երևան, Ահարոնյան 12/3 և ք․ Դիլիջան, Պարզ Լիճ 5 հասցեներում տեղակայված տվյալների մշակման կենտրոններում (ՏՄԿ) գործող 8 ցանցային երթու­ղիչ­նե­րը, որոնք արդեն դուրս են եկել վաճառքից և սպասարկումից, բավականին հին են և իրենց արա­գագործությամբ չեն բավարարում առկա համակարգերը սպասարկելու համար: Եր­թու­ղիչ­ները աշխատում են 24/7 ռեժիմով, 98-99% ծանրաբեռնվածությամբ, ինչի պատճառով հա­ճախ հնարավոր չի լինում միանալ երթուղիչներին և որևէ աշխատանք կատարել: Ար­դյուն­քում խաթարվում են մյուս համակարգերի աշխատանքները: Կարճաժամկետ խափանումներ են առաջանում հատկապես մաքսային ծառայության էլեկտրոնային համակարգերում: Հա­մա­կարգերի անխափան աշխատանքի տեսանկյունից այս խնդիրը առանցքային է, քանի որ ցան­կացած պահի հնարավոր է համակարգի լիովին խափանում:

գ) ՀՀ 2020 թվականի պետական բյուջեով Կոմիտեի գծով նախատեսված 1023 «Հար­կա­յին և մաքսային ծառայություններ» ծրագրի 31001 «ՀՀ պետական եկամուտների կոմիտեի տեխնիկական հագեցվածության բարելավում» միջոցառման շրջանակներում առաջացել է կրեդիտորական պարտավորություն, որը պայմանավորված է 2020 թվականի նոյեմբերի 10-ի N ՊԵԿ-ՀԲՄ-ԱՊՁԲ-20/2 պայմանագրի շրջանակներում ձեռքբերված վարչա­կան սարքավորումների (250 հատ համակարգիչներ) ուշ մատակարարմամբ (2020 թվականի դեկտեմբերի 30-ին)։

դ) Գյումրի քաղաքում արտաքին տնտեսական գործունեության կենտրոնի կառուցման նախագծանախահաշվային փաստաթղթերի կազմման և փորձաքննության ավարտից հետո ֆինանսական միջոցների վճարման անհրաժեշտություն։

ե) Կոմիտեի Երևան քաղաքի Կոմիտաս 35 hասցեում գտնվող շենքի կիսանկուղային հարկում տարածքի ճաշարանի վերակառուցման և Դեղատան 3 հասցեում գտնվող վարչա­կան շենքի վերանորոգման աշխատանքների նախագծանախահաշվային փաստա­թղթերի կազմման անհրաժեշտություն։

**2․Կարգավորման նպատակը և բնույթը՝**

Ընթացիկ խնդիրները կարգավորելու նպատակով

ա) Հիպոթեքային վարկի սպասարկման համար վճարվող տոկոսների գումարների վերադարձի էլեկտրոնային հարթակի ստեղծման համար ՀՀ 2021 թվականի պետական բյուջեով Կոմիտեի գծով նախատեսված հատկացումների հաշվին վերաբաշխում կատարելու տարբերակով անհրաժեշտ է 100․0 մլն դրամ, հիմք՝ գնումների մասին օրենսդրությամբ սահմանված գնման գործընթացի արդյունքում ձևավորված մրցակցային գին (Գնումների մասին օրենքի 15-րդ հոդվածի 6-րդ կետ)։

բ) Խնդրի լուծման համար հարկավոր է գործող հին 8 երթուղիչները փոխարինել նոր արա­գագագործ 4 երթուղիչներով, որոնք կապահովեն ԿՈՄԻՏԵԻ ՏՄԿ–ների առնվազն 5 տարիների աշխատանքը։

Այժմ անհրաժեշտ է ձեռք բերել 1 հատ ցանցային երթուղիչ, քանի որ պահանջվող 4 երթուղիչներից 3–ի գնման գործընթացն իրականացվել է «ԷԿԵՆԳ» ՓԲԸ-ի կողմից՝ հատուկ Կոմիտեի կարիքների համար: Ներկայացված նախագծով առաջարկվում է ASR 1002-HX մակնիշի երթուղիչի ձեռքբերման նպատակով նախատեսել 50․7 մլն դրամ:

գ) ՀՀ 2020 թվականի պետական բյուջեով Կոմիտեի գծով նախատեսված 1023 «Հարկային և մաքսային ծառայություններ» ծրագրի 31001 «ՀՀ պետական եկամուտների կոմիտեի տեխնիկական հագեցվածության բարելավում» միջոցառման շրջանակներում առաջացել է 83․7 մլն դրամի կրեդիտորական պարտավորություն, որը պայմանավորված է 2020 թվականի նոյեմբերի 10-ի N ՊԵԿ-ՀԲՄ-ԱՊՁԲ-20/2 պայմանագրի շրջանակներում ձեռքբերված վարչական սարքավորումների (250 հատ համակարգիչներ) ուշ մատա­կարար­մամբ (2020 թվականի դեկտեմբերի 30-ին)։

դ) Գյումրի քաղաքում արտաքին տնտեսական գործունեության կենտրոնի կառուցման նախագծանախահաշվային փաստաթղթերի կազմման և փորձաքննության ավարտից հետո 8․7 մլն դրամ ֆինանսական միջոցների վճարման նպատակով (հիմք՝ 2020թ․ հունիսի 23-ի կնքված 29․0 մլն դրամի N ՊԵԿ-ԳՀԽԱՇՁԲ-20/019 պայմանագիրը, որի համար 2020 թվա­կանին վճարվել է 20․3 մլն դրամ)։

ե) Կոմիտեի Երևան քաղաքի Կոմիտաս 35 hասցեում գտնվող շենքի կիսանկուղային հարկում տարածքում ճաշարանի վերակառուցման նախագծանախահաշվային փաստա­թղթերի կազմման նպատակով կատարվել հաշվարկ, համաձայն որի նախագծա­նախա­հաշվային փաստաթղթերի կազմման համար անհրաժեշտ է 975․0 հազար դրամ (հաշվարկը կցվում է)։

զ) Կոմիտեի Երևան քաղաքի Դեղատան 3 հասցեում գտնվող վարչական շենքի վերանորոգման աշխատանքների նախագծանախահաշվային փաստա­թղթերի կազմման նպատակով նախատեսել 4․9 մլն դրամ (հիմք՝ 2021թ․ հունվարի 18-ի «Գնումների մասին» ՀՀ օրենքի 15-րդ հոդվածի 6-րդ կեոտով կնքված N ՊԵԿ-ԲՄԽ-ԱՇՁԲ-20/1 պայմանագիրը։ Բացի այդ, կցվում է նաև ՀՀ քաղաքաշինության նախարարի 2008 թվականի փետրվարի 15-ի «Քաղաքաշինության փաստաթղթերի մշակման արժեքի կարգը հաստատելու մասին» N 19-Ն հրամանով սահմանված հաշվարկները։

Միաժամանակ, Նախագծի 2-րդ կետով առաջարկվել է Կոմիտեի կողմից 2021 թվա­կա­նին կազմակերպված գնման գործընթացների նկատմամբ չկիրառել Հայաստանի Հանրա­պետության կառավարության 2017 թվականի մայիսի 4-ի N 526-Ն որոշման N 1 հավելվածի 19-րդ կետի 2-րդ ենթակետի պահանջները, քանի որ շինարարության ոլորտում Հայաս­տանի Հանրապետության կառավարության քաղաքականութ­յունը մշակող և իրականացնող մարմինը՝ ՀՀ քա­ղա­քաշինության կոմիտեն, ներկայումս խիստ ծանրաբեռնված է:

Հաշվի առնելով վերոգրյալը և նկատի ունենալով Կոմիտեի շինարարա­կան ծրագրերի բազմազանությունն ու ծավալների մեծությունը (նախագ­ծանա­խահաշ­վա­յին փաստաթղթերի կազմում, փոր­ձաքննու­թյան, տեխնիկական և հե­ղինա­կային հսկողություն իրա­կանա­ցում և կապալային աշխատանքների կա­տարում)՝ Նախագծով առաջարկվում է շինարա­րա­կան ծրագրերի արդյունավետ, ժամանակի առումով խնայողաբար և օպտի­մալ կազմա­կերպումն իրա­կանաց­նել Կոմիտեի կողմից՝ առանց վերոգրյալ ոլորտի վրա որևէ ազդեցություն թողնելու:

**3․** **Ակնկալվող արդյունքը՝**

Վերոնշյալ առաջնահերթ և անհետաձգելի խնդիրների լուծում։

4․ **Նախագծի մշակման գործընթացում ներգրավված ինստիտուտները և անձինք՝**

ՀՀ պետական եկամուտների կոմիտե։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ,** ԻՆՉՊԵՍ ՆԱԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ **ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ**

Հայաստանի Հանրապետության կառավարության «Հայաստանի Հանրա­պե­­­տության 2021 թվականի պետական բյուջեում վերաբաշխում, փոփո­խութ­յուն­ներ ու լրացումներ և Հա­յաս­տանի Հանրապետության կառավարության 2020 թվականի դեկտեմ­­բե­րի 30-ի N 2215-Ն որոշման մեջ փոփոխություններ ու լրացումներ կատարելու,ինչպես նաև գնման գործընթա­ցը կազմակերպելու մասին» որոշման նախագծի ընդունման կապակ­ցու­թյամբ այլ իրա­վական ակտե­րում փո­փոխություններ կամ լրացումներ կատարելու անհրաժեշ­տու­թյուն չի առա­ջա­նում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ,** ԻՆՉՊԵՍ ՆԱԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ **ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության կառավարության «Հայաստանի Հանրա­պե­­­տության 2021 թվականի պետական բյուջեում վերաբաշխում, փոփո­խութ­յուն­ներ ու լրացումներ և Հա­յաս­տանի Հանրապետության կառավարության 2020 թվականի դեկտեմ­­բե­րի 30-ի N 2215-Ն որոշման մեջ փոփոխություններ ու լրացումներ կատարելու,ինչպես նաև գնման գործընթա­ցը կազմակերպելու մասին» Հայաստանի Հանրա­պե­տու­թյան կառավարության որոշման նախագծի ընդունման դեպքում Հայաստանի Հան­րա­պե­տության պետական բյուջեի եկա­մուտ­ներում և ծախսերում ավելացումներ կամ նվա­զե­ցում­ներ չեն նախա­տես­վում:

**ՑԱՆԿ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ,** ԻՆՉՊԵՍ ՆԱԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ **ՄԱՍԻՆ» ՈՐՈՇՄԱՆ ՆԱԽԱԳԾԻ ՀԵՂԻՆԱԿՆԵՐԻ (ՄՇԱԿՈՂՆԵՐԻ)**

Հայաստանի Հանրապետության կառավարության «Հայաստանի Հանրա­պե­­­տության 2021 թվականի պետական բյուջեում վերաբաշխում, փոփո­խութ­յուն­ներ ու լրացումներ և Հա­յաս­տանի Հանրապետության կառավարության 2020 թվականի դեկտեմ­­բե­րի 30-ի N 2215-Ն որոշման մեջ փոփոխություններ ու լրացումներ կատարելու,ինչպես նաև գնման գործընթա­ցը կազմակերպելու մասին» որոշման նախագիծը մշակվել է Հայաստանի Հանրապետության պե­տա­կան եկամուտների կոմիտեի կողմից:

**ՑԱՆԿ**

**ԻՐԱՎԱԿԱՆ ԱԿՏԵՐԻ, ՈՐՈՆՑ ՀԻՄԱՆ ՎՐԱ ԿԱՄ ՈՐՈՆՑԻՑ ՕԳՏՎԵԼՈՎ ՄՇԱԿՎԵԼ Է ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ,** ԻՆՉՊԵՍ ՆԱԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ **ՄԱՍԻՆ» ՈՐՈՇՄԱՆ ՆԱԽԱԳԻԾԸ**

1. ՀՀ 2021թ. պետական բյուջեի մասին ՀՀ օրենք,
2. ՀՀ կառավարության 2020 թվականի դեկտեմբերի 30-ի N 2215-Ն որոշում: